open-index/open-wikipedia-markdown huggingface dataset:
தே பீர்ஸ்

**தே பீர்ஸ் குழும நிறுவனங்கள்** (*The De Beers Group of Companies*) வைரம் மற்றும் வைரம் தயாரிப்பு, வைரச் சுரங்கங்களைத் தேடுதல், அகழ்ந்தெடுத்தல், வைரச் சில்லறை வணிகம் போன்ற வணிகச் செயல்பாடுகளில் ஈடுபடும் நிறுவனங்களை உள்ளடக்கிய குழுமம் ஆகும். இக்குழுமம் தற்போது வைரம் அகழ்ந்தெடுப்பதில் உள்ள அனைத்து வகைகளில் செயற்பாட்டில் உள்ளது: திறந்த-குழி, புவிகீழ், பெருமளவில் மணற்பாங்கு, கடலோர மற்றும் ஆழ்கடல் சுரங்கங்கள். இந்நிறுவனம் 28 நாடுகளில் இயக்கத்தில் உள்ளது; இதன் சுரங்கங்கள்  போட்சுவானா, நமிபியா, தென்னாப்பிரிக்கா, கனடாவில் உள்ளன. தற்போது தே பீர்ஸ் உலகின் வைரத் தயாரிப்பில்  ஏறத்தாழ 35% விற்கிறது.

இந்த நிறுவனத்தை 1888இல் பிரித்தானிய வணிகர் செசில் ரோட்சு நிறுவினார்; இதற்கு இலண்டனில் உள்ள என் எம் ரோத்சைல்ட்சு & சன்சு வங்கியும் ஆல்பிரெடு பெய்ட் என்ற தென்னாப்பிரிக்க வைர வியாபாரியும் முதலீடு ஆதரவளித்தனர்.  செருமனியிலிருந்து பிரித்தானியாவிற்குச் சென்று, அமெரிக்க நிதிய முதலீட்டாளர் ஜே. பி.மோர்கனின் உதவியுடன் ஆங்கிலோ அமெரிக்க நிறுவனம் என்ற சுரங்கத்தொழில் பெருநிறுவனத்தை நிறுவியிருந்த  எர்னசுட்டு ஓப்பனெய்மர் 1926இல் தே பீர்சு இயக்குநர் வாரியத்திற்குத் தேர்ந்தெடுக்கப்பட்டார். இவர் உலகளவில் நிறுவனத்தை விரிவுபடுத்தி வைரத் தொழில் இதன் முற்றுரிமையை நிலைநாட்டினார். 1957இல் தமது மரணம் வரை இந்நிறுவனத்தை நடத்திச் சென்றார். இவரது செயற்காலத்தில் நிறுவனத்தின்மீது பல குற்றச்சாட்டுகள் முன்வைக்கபட்டன: விலை நிர்ணய ஊழல், போட்டியுடைத்தல்  நடத்தை, இரண்டாம் உலகப் போரின்போது அமெரிக்க போர் முயற்சிகளுக்கு தொழில்இரக வைரங்களை வெளியிடாதது போன்றவை.

## மேற்சான்றுகள்

## வெளி இணைப்புகள்

* The De Beers Group of Companies
* De Beers Diamond Jewellers
* Attawapiskat First Nation and Africa fight Debeers exploitation and abuse

பகுப்பு:வைர வணிகம்
உலக சதுப்பு நில நாள்

**உலக சதுப்பு நில நாள்** (*World Wetlands Day*) என்பது சதுப்பு நிலங்களின் முக்கியத்துவத்தினை மக்கள் அறிந்து கொள்ள கொண்டாடப்படும் நாளாகும். இந்த நாள் பிப்ரவரி 2 ஆம் தேதி கொண்டாடப்படுகிறது.

உலகில் உவர்நீர் நிறைந்த கடலுக்கும், நிலங்களுக்கும் இடையில் குறைந்த ஆழத்தில் ஆண்டு முழுவதும் நீர் தேங்கி இருக்கும் பகுதியாக சதுப்பு நிலங்கள் உருவாகின. பூமியின் மொத்தப் பரப்பில் 6 சதவீத பகுதி சதுப்பு நிலங்களாக உள்ளன. இவை பெரும்பாலும் இயற்கையாக உருவானவை, மனிதனால் உருவாக்கப்பட்டவை என இரண்டு பிரிவாக வகைப்படுத்தப்படுகின்றன.

அலையாத்திக் காடுகள், குட்டைகள் உள்ளிட்டவை இயற்கையாக உருவானவை என்றும், ஏரிகள், குளங்கள், நீர்தேங்கும் குவாரிப்பள்ளங்கள் ஆகியவை மனிதனால் உருவாக்கப்பட்டவை என்றும் வகைப்படுத்தப்படுகின்றன.

## சதுப்புநில நாள் துவக்கம்

1971-ல்  காசுபியன் கடற்பகுதியிலுள்ள ஈரான் நாட்டின் ராம்சர் நகரில் 18 நாடுகளைச் சேர்ந்த பிரதிநிதிகள் சதுப்பு நிலங்களையும், நீர்நிலைகளையும் பாதுகாப்பது குறித்து முடிவுசெய்து, அதுபற்றிய விவாதக் கூட்டத்தையும், அதே ஆண்டு பிப்ரவரி  2 ஆம் தேதி  தொடங்கி ஒருமனதாக முடிவுசெய்யப்பட்டது. இதேநாளை (*பிப்ரவரி 2-ஐ*) உலக சதுப்புநில நாளாக ஒவ்வொரு ஆண்டும் கொண்டாடப்படுகிறது. மேலும் இக்கூட்டம் ராம்சர் நகரில் நடைபெற்றதால் இந்த அமைப்புக்கு ராம்சர் அமைப்பு என பெயர் பெற்றது.

## விவரங்கள்
ராம்சர் அமைப்பில், இந்தியா உட்பட 161 நாடுகள் உள்ளன. உலகின் சுற்றுசூழல் முக்கியத்துவம் வாய்ந்த 1,950 சதுப்புநிலங்கள் பட்டியலிடப்பட்டு அவ்வமைப்பால் அறிவிக்கப்பட்டது. இந்தியாவில் மட்டும் 25 சதுப்புநிலங்கள் ராம்சர் தகுதிவாய்ந்தவையாகவும் அதில் தமிழகத்தில் கோடியக்கரை, பழவேற்காடு போன்றவை அடங்கும். பழவேற்காடு தினம் AARDE Foundation ஒவ்வொரு ஆண்டும் பழவேற்காடில் கொண்டாடுகிறது.

## மேற்கோள்கள்

## புற இணைப்புகள்
* தமிழ் மொழி-பத்தாவது உலக சதுப்பு நில நாள்-(GMT+08:00) 2006-02-02 20:06:54- இணைய இணைப்பு: பிப்ரவரி 04 2016
* தமிழ் அருள்-உலக சதுப்பு நில தினம் இன்று!-பிப்ரவரி 02-இணைய இணைப்பு: பிப்ரவரி 04 2016
* அருளகம்-சு.பாரதிதாசன்-உலக சதுப்பு நில நாள்-இணைய இணைப்பு: பிப்ரவரி 04 2016
* தினகரன்-சமூகம்-சுற்றுச்சூழலுக்கு அச்சுறுத்தல் அழிந்து வரும் சதுப்புநில தாவரங்கள் - இன்று உலக சதுப்பு நில நாள்- '2/2/2015 3:40:31 PM-இணைய இணைப்பு: பிப்ரவரி 04 2016

பகுப்பு:ஐக்கிய நாடுகளின் சிறப்பு நாட்கள்
பகுப்பு:சுற்றுச்சூழல் விழிப்புணர்வு நாட்கள்
பகுப்பு:பெப்ரவரி சிறப்பு நாட்கள்
இசுக்கை தொலைக்காட்சி

**ஸ்கை டெலிவிஷன் நிறுவனம்** (Sky Television plc) 1989-ஆம் ஆண்டு பிப்ரவரி 2-ஆம் நாள் ஆரம்பிக்கப்பட்டது. ரூபெர்ட் முர்டோக்கின் நியுஸ் இண்டர்நேஷனல் நிறுவனம் இதனைத் தொடங்கியது.

ஸ்கை டெலிவிஷனும் அதற்குப் போட்டியாக விளங்கிய பிரித்தானிய சேட்டிலைட் பிராட்காஸ்ட்டிங்கும் பேரிழப்பைச் சந்தித்ததால் 1990 நவம்பர் மாதம் இவ்விரு நிறுவனங்களும் சமபங்குதாரராகக் கூட்டுச்சேர்ந்து செயல்படத் தொடங்கின.

## மேற்கோள்கள்

பகுப்பு:தொலைக்காட்சி நிறுவனங்கள்
சவீதா பல்கலைக்கழகம்

**சவீதா பல்கலைக்கழகம்** (*Saveetha University*) in  தமிழ்நாட்டின் சென்னையின் அருகே அமைந்துள்ள தனியார் பல்கலைக்கழகமாகும். பூவிருந்தவல்லியிலும் சென்னை-பெங்களூரு தேசிய நெடுஞ்சாலையை அடுத்து தண்டலத்திலும் இந்தப் பல்கலைக்கழகத்தின் வளாகங்கள் அமைந்துள்ளன. இங்கு எட்டு துறைகளில் கல்வி வழங்கப்படுகின்றது: சவீதா பல் மருத்துவக் கல்லூரி; சவீதா மேலாண்மைப் பள்ளி; சவீதா சட்டப் பள்ளி; சவீதா பொறியியல் பள்ளி; சவீதா இயன்முறை மருத்துவக் கல்லூரி; சவீதா செவிலியர் பயிற்சிப் பள்ளி; சவீதா மருத்துவக் கல்லூரி மற்றும் சவீதா பொறியியல் கல்லூரி. முதல் மூன்று கல்லூரிகள் பூவிருந்தவல்லியிலும் மற்றவை தண்டலத்திலும் அமைந்துள்ளன. இவற்றில் சவீதா பொறியியல் கல்லூரி  மட்டும் அண்ணா பல்கலைக்கழகத்துடன்  இணைந்துள்ளது.

## மேற்சான்றுகள்

## வெளி இணைப்புகள்
*

பகுப்பு:தமிழ்நாட்டுப் பல்கலைக்கழகங்கள்
பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:நிகர்நிலைப் பல்கலைக்கழகங்கள்
குமாரகோவில்

**குமாரகோவில்** (*Kumarakovil*) என்பது கன்னியாகுரி மாவட்டத்திலுள்ள ஒரு சிற்றூர். கன்னியாகுமரியிலிருந்து ஏறத்தாழ  34 கி.மீ. தொலைவிலும், திருவனந்தபுர வானூர்திநிலையத்திலிருந்து 50&nbsp;கி.மீ. தொலைவிலும் இந்தச் சிற்றூர் அமைந்துள்ளது. இங்கிருந்து 5 கி.மீ. தொலைவில் தக்கலை பேருந்துநிலையம் உள்ளது. இங்கிருந்து குமாரகோவிலுக்கு  பல பேருந்துகள் இயக்கப்படுகின்றன.  இங்கு நூருல் இசுலாம் பல்கலைக்கழகம் அமைந்துள்ளது.

இங்குள்ள வேளிமலை முருகன் கோவில் மிகவும் புகழ்பெற்றது. இங்குள்ள 200 அடி உயரமுள்ள வேளிமலை என்ற குன்றில் வேளிமலை குமாரசாமி கோவில் குடவரைக் கோவிலாகக் கட்டப்பட்டுள்ளது.   முருகரும் வள்ளியும் முதன்மைத் தெய்வங்களாக உள்ளனர்; இங்குதான் இவர்கள் திருமணம் நிகழ்ந்ததாக நம்பப்படுகின்றது. கேரளாவிலிருந்து இங்கு  பெரும்பாலான பக்தர்கள்  வருகின்றனர். கோவிலின் விழாக்களுக்கு கேரளக் காவல்துறையின் இசைக்குழு பங்கேற்கிறது.

## மேற்கோள்கள்

## உசாத்துணை
* GeoHack - குமாரகோவில்

*குமாரகோவில்

பகுப்பு:கன்னியாகுமரி மாவட்டத்திலுள்ள கிராமங்கள்
நூருல் இசுலாம் பல்கலைக்கழகம்

**நூருல் இசுலாம் பல்கலைக்கழகம்** (*Noorul Islam University*) முன்னதாக **நூருல் இசுலாம் பொறியியல் கல்லூரி**,  தமிழ்நாட்டின் தென்முனையில் கன்னியாகுமரி மாவட்டத்தில் தக்கலைக்கு அருகே குமாரகோவிலில் அமைந்துள்ள தனியார் இருபாலர் பல்கலைக்கழகம் ஆகும். இந்தப் பல்கலைக்கழகத்தை 1989இல் முனை. ஏ.பி. மஜீத்கான் என்பார் நிறுவினார்; இவர் தற்போது இப்பல்கலைக்கழகத்தின் வேந்தராக பொறுப்பிலுள்ளார். மாணவர்களுக்கு தரமான கல்வியை வழங்குவதை தனது இலக்காக இப்பல்கலைக்கழகம் கொண்டுள்ளது.
## சிறப்புச் செயல்பாடு
நூருல் இசுலாம் பல்கலைக்கழகம் (NIU) அரசின் உதவியுடன் தனது செயற்கைக்கோளை விண்ணேற்ற திட்டமிட்டுள்ளது. ரூ.5-கோடி செலவுள்ள இந்தத் திட்டம் வேளாண்மை பயன்பாடுகளுக்கும் உயர்கல்வி மேம்பாட்டிற்கும் வழிவகுக்கும். இந்தப் பல்கலைக்கழகத்தில் தற்போது பணியாற்றும்  இந்திய விண்வெளி ஆய்வு மையத்தின் முன்னாள் பணியாளர்கள் 18 பேர் மாணவர்களுக்கு வழிகாட்ட உள்ளனர். 

## இவற்றையும் பார்க்கவும்

* கவாஜா கரீப் நவாஸ்

## மேற்சான்றுகள்

பகுப்பு:தமிழ்நாட்டுப் பல்கலைக்கழகங்கள்
பகுப்பு:கன்னியாகுமரி மாவட்டத்திலுள்ள கல்லூரிகள்
பகுப்பு:நிகர்நிலைப் பல்கலைக்கழகங்கள்
பகுப்பு:இந்தியாவில் உள்ள இசுலாமியக் கல்லூரிகள்
ஆத்திரேலியத் துடுப்பாட்ட அணியின் நியூசிலாந்து சுற்றுப் பயணம், 2016

ஆத்திரேலியத் துடுப்பாட்ட அணி நியூசிலாந்தில் 2016 பெப்ரவரி 3 முதல் 24 வரை சுற்றுப் பயணம் மேற்கொண்டது. இப்பயணத்தின் போது மூன்று ஒருநாள் பன்னாட்டுப் போட்டிகளிலும், இரண்டு தேர்வுப் போட்டிகளிலும் விளையாடியது. நியூசிலாந்து அணித் தலைவர் பிரண்டன் மெக்கல்லம் இத்தொடரின் முடிவில் தாம் அனைத்து வகை பன்னாட்டுப் போட்டிகளிலும் இருந்து இளைப்பாறவிருப்பதாக 2015 டிசம்பரில் அறிவித்தார்.

ஒருநாள் தொடரில் நியூசிலாந்து அணி 2-1 என்ற கணக்கில் வென்று சப்பல்-ஆட்லி கேடயத்தை வென்றது. மெக்கலம் தனது கடைசித் தேர்வுப் போட்டியில் மிக மிக விரைவான சதத்தை எடுத்து சாதனை புரிந்தார். தேர்வுத் தொடரில் ஆத்திரேலியா2-0 என்ற கணக்கில் வென்று டிரான்சு-தாசுமன் கேடயத்தைப் பெற்றுக் கொண்டது. இதன் மூலம் ஐசிசி தர வரைசையில் முதலாம் இடத்தைப் பிடித்துக் கொண்டது.

## அணிகள்

## ஒருநாள் தொடர்

### 1வது ஒருநாள்

### 2வது ஒருநாள்

### 3வது ஒருநாள்

## தேர்வுத் தொடர்
### 1வது தேர்வு

### 2வது தேர்வு

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:நியூசிலாந்தில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:ஆத்திரேலியாவில் துடுப்பாட்டம்
பகுப்பு:2016 இல் விளையாட்டுகள்
தட்டைக்கால் நாரை

**தட்டைக்கால் நாரை** (ஆங்கில பெயர் : *Saddle-billed stork*; அறிவியல் பெயர் : *Ephippiorhynchus senegalensis*) என்ற பறவை பெரிய நாரை குடும்பத்தைச்சார்ந்த , மற்றும் சிகொனிடெ (Ciconiidae) என்ற வகைப்பாட்டில் சார்ந்த பறவையாகும்.

இப்பறவை சகாராவின் காடுகளிலும், தென் ஆப்பிரிக்கா, சூடான், எத்தியோப்பியா, கென்யா, காம்பியா, செனகல், மேற்கு ஆப்பிரிக்காவின் கோட்டி ஐயொரி, போன்ற நாடுகளில் காணப்படுகிறது. இதன் நெருங்கிய தொடர்புடைய உறுப்பினராக ஆசிய பகுதிகளில் வாழும் ஆசிய கறுப்பு-கழுத்து நாரை (black-necked stork) என்ற பேரினம் விளங்குகிறது.

## மேற்கோள்கள்

பகுப்பு:தீவாய்ப்பு கவலை குறைந்த இனங்கள்
பகுப்பு:இந்தியப் பறவைகள்
பகுப்பு:ஆசியப் பறவைகள்
பகுப்பு:நாரைகள்
பகுப்பு:ஆப்பிரிக்கப் பறவைகள்
எபிசுகோபி கன்டோன்மண்டு

**எபிசுகோபி கன்டோன்மண்டு** (*Episkopi Cantonment*)  சைப்பிரசு தீவிலுள்ள பிரித்தானிய கடல்கடந்த ஆட்புலமான  அக்ரோத்திரி,  டெகேலியாவின் தலைநகரம் ஆகும்.  இது ஓர் பிரித்தானியப் படைத்துறை அடித்தளமாக உள்ளது. இத்தீவிலுள்ள பிரித்தானிய படைத்துறை  தளங்களில் இது பெரிதில்லை என்றபோதும் இது படைத்துறை மற்றும் குடியியல் நிர்வாகங்கள் இரண்டுக்கும் தலைமையகமாக  உள்ளது. பிரித்தானிய சைப்பிரசு படைகளின் தலைமைப்பீடமாக உள்ளது.

## மேற்சான்றுகள்

பகுப்பு:சைப்பிரசு
அமெரிக்க பாடும் பறவை

**அமெரிக்க பாடும் பறவை** (*Thrush*) இது உலக அளவில் பரவியுள்ள பாடும் பறவை இனங்களில் ஒன்றாகும். இது துர்டிடே என்ற குடும்பத்தைச் சார்ந்தது ஆகும். இப்பறவையின் இறகு ஈப்பிடிப்பான் பறவையைப்போல் குட்டையாகக் காணப்படுகிறது. காட்டு பாடும் பறவையைப்போல் 21 கிராம் எடை கொண்டதாகக் காணப்படுகிறது. இவை நிலத்தில் வாழும் நத்தைகளையும், சிறிய பூச்சிகளையும் உண்டுவாழுகிறது.

## மேற்கோள்கள்

பகுப்பு:தீவாய்ப்பு கவலை குறைந்த இனங்கள்
பகுப்பு:பறவைகள்
பூநகர் அன்னை

**பூநகர் அன்னை** (, ) என்பது வியட்நாமியரும் சாம் மக்களும் வணங்கும் ஒரு தெய்வம் ஆவாள். இவர் வியட்நாம் நாட்டின் காங் ஹோவா மாகாணத்தில் (Khánh Hòa Province) உள்ள நாச்சாங்க் நகரில் அமைந்துள்ள புகழ்பெற்ற "பூ நகர் பகவதி கவுதரேசுவரி ஆலயம்" (Po Nagar Cham Towers) எனும் கோவிலில் வழிபடப்படுகின்றார். இரு இனங்களிலும் இத்தெய்வத்தைப் பற்றிய பல்வேறு தொன்மங்கள் காணப்படுகின்றன.
வரலாற்றில் தெற்குத் திசைக்கு விரிவடைதலும் கலாசார ஒருங்கிணைப்பும் மூலம், பூநகர் அன்னை பின்னர் வியட்நாமியத் தாய்தேவியாரின் வழிபாட்டில் ஒரு பரிசுத்தத் தாய் (*Thiên Y A Na*)யாக இணைக்கப்பட்டார், மத்திய வியட்நாம் பகுதிகளைக் காக்கும் தெய்வமாகக் கருதப்படுகிறார்.  
Nguyen வம்சம் காலத்தில், Thiên Y A Na அதிகாரப்பூர்வமாக *Thượng đẳng thần* (உயர்ந்த தெய்வங்கள்) வரிசையில் சேர்க்கப்பட்டார். 그녀வின் கோவில்கள் தென் மத்தியக் கடற்கரைப் பகுதிகளில் இருந்து தெற்கு வியட்நாம் வரை பரவியுள்ளன; அவர் நிலத்தையும் மக்களையும் பாதுகாக்கும் தேவியாக வணங்கப்படுகிறார்.

## சாம் மக்களின் தொன்மம்
காங்க் ஃகோவாவின் மலைப்பிராந்தியத்தில் வாழ்ந்த விவசாயக்] குடும்பமொன்றில் அவதரித்தாள் பூநகர் அன்னை. சந்தனமரத் துண்டொன்றில் அவள் கடலில் அலைக்கழிக்கப்பட்டபோது, தேவதைகளின் உதவியுடன் சீனாவைச் சென்றடைந்தாள். அந்நாட்டு மன்னனை மணந்து சம்பாவின் இளவரசியாக முடிசூடிக்கொண்ட பூநகர் அன்னை, இருகுழந்தைகளுக்கும் தாயானாள். அவள் மீண்டும் தன் பெற்றோரைக் காண மலைப்பிராந்தியத்துக்குச் செல்ல முயன்றபோது அவள் கணவன் தடுத்தான். எனினும் அவள் தன் இருகுழந்தைகளுடன் மீண்டும் சந்தன மரத்தில் மிதந்து தன் பெற்றோரைச் சென்றடைந்தாள். சீன மன்னன் அவளை விடாமல் பின் தொடர்ந்தபோது சீற்றமுற்ற அவள், தன் கணவனையும் அவனது கப்பற்படையையும் கல்லாக மாறுமாறு தீச்சொல்லிட்டாள். பூநகர் அன்னையின் தொன்மம், ஓரளவு  புராணக்கதையுடன் ஒத்துச் செல்வது இங்கு நோக்கத்தக்கது.

இன்னொரு மரபுரை  தொண்ணூற்றேழு கணவரும் முப்பத்து நான்கு குழந்தைகளும் கொண்டவளாக அவளைச் சித்தரிப்பதன் மூலம், தாய்வழிச் சமூகத்தின் பெரும் குடும்பமொன்றின் தலைவியாக அவள் விளங்கியதைக் குறிக்கின்றது. கடல்நுரைகளுக்கும் மேகங்களுக்கும் மகளாக அவதரித்த பூநகர் அன்னையே அரிசியைத் தம்மண்ணுக்குக் கொணர்ந்தவள் என்றும், சோற்றுமணம் கமழும் இடங்களெல்லாம், அவள் குடிகொண்டிருக்கின்றாள் என்றும் சாம் மக்களின் மூதிகம் சொல்லும். 

## வியட்நாமியத் தொன்மம்

சாம் மக்கள் வியட்நாமியரால் வீழ்த்தப்பட்டு, வியட்நாம் தோற்றம் பெற்றதுடன், சாம்களின் பூநகர் அன்னையும் வியட்நாமியரின் தெய்வமாக மாறினாள். வியட்நாமியரால் **தியென் வையனா** என அழைக்கப்பட்ட பூநகரன்னைக்கென்று, புதிய தொன்மங்களும் உருவாக்கப்பட்டன. கன்பூசிய நெறியரான வியட்நாமியர், சாமர் பூநகருக்குக் கொடுத்திருந்த பழங்குடி இயல்புகளை நீக்கி, என்றென்றும் வாழும் தெய்வீகப் பிறப்பாக - பௌத்த துறவினியாகச் சித்தரித்தனர்.

## ஆலயங்கள்

பூநகர் அன்னையின் முதன்மையான ஆலயம், "பூ நகர்" என்றே அழைக்கப்படுகின்றது. அங்கு வீற்றிருக்கும் அன்னை, சிவ-சக்தி இணைவைச் சுட்டுவதாகச் சொல்லப்படுகின்றது.' எனினும் இளங்கன்னியாக இல்லாமல், சுருக்கம் விழுந்த தோற்றத்துடன், மூ்தாட்டியொருத்தி போல் காட்சிதரும் பூநகரன்னை, தான் பழைமைவாய்ந்த அன்னைத்தெய்வம் என்பதற்கு சான்றாகின்றாள். "தாவோ மௌ" என்றழைக்கப்படும் வியட்நாமிய அன்னைத்தெய்வ வழிபாட்டினர், அவளது ஆலயங்களுக்குப் பாதயாத்திரை செல்வதும், வெறியாட்டு மூலம் குறிகேட்பதும் என்று பக்திபூர்வமாக பூநகர் அன்னையை வழிபட்டு வருகின்றனர்.

## மேலும் காண
* சாம் மக்கள்
* வியட்நாம்

## உசாத்துணை

பகுப்பு:வியட்நாமில் இந்து சமயம்
பகுப்பு:வியட்நாம் பண்பாடு
பகுப்பு:இந்து பெண் தெய்வங்கள்
பகுப்பு:பார்வதியின் வடிவங்கள்
இ. மதுசூதனன்

**இ. மதுசூதனன்** (*E Madhusudhanan*) என்பவர் ஒரு தமிழக அரசியல்வாதியும், முன்னாள் தமிழக அமைச்சரருமாவார்.  தமிழக சட்டமன்றத்துக்கு  அனைத்திந்திய அண்ணா திராவிட முன்னேற்றக் கழகம் சார்பில் இராதாகிருஷ்ணன் நகர் தொகுதியில் 1991 சட்டமன்றத் தேர்தலின் போது போட்டியிட்டு வென்று, ஜெ.ஜெயலலிதாவின் அமைச்சரவையில் கைத்தறித்துறை அமைச்சராகப் பொறுப்பு ஏற்றார். இவர் அஇஅதிமுகவின் அவைத் தலைவராக இருந்தபோது, உடல்நலக் குறைவு காரணமாக 5 ஆகஸ்டு 2021 அன்று சென்னையில் காலமானார்.

## மேற்கோள்கள்

பகுப்பு:2021 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:சென்னை அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
உ. மதிவாணன்

**உ. மதிவாணன் (U. Mathivanan** பிறப்பு 30 ஏப்ரல் 1958) என்பவர் ஒரு தமிழக அரசியல்வாதி மற்றும் தமிழக சட்டமன்ற உறுப்பினர் ஆவார். இவர் சட்டமன்ற உறுப்பினராக திருவாரூர் தொகுதியில் இருந்து 2006 ஆண்டு தேர்ந்தெடுக்கப்பட்டார். இவர் பால்வளத்துறை அமைச்சராக பொறுப்பு வகித்தவர். இவர் ஒடச்சேரியில் பிறந்தவர் சட்டத்தில் இளநிலை பட்டத்தை பெற்றவர்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:திராவிட முன்னேற்றக் கழக அமைச்சர்கள்
பகுப்பு:திருவாரூர் மாவட்ட மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
சங்கு கல் மண்டபம்

**சங்கு கல் மண்டபம்** என்பது ஆற்றின் நடுவே சங்கு போன்ற அமைப்புடன் கட்டப்பட்டிருக்கின்ற கல் மண்டபத்தினைக் குறிப்பதாகும். ஆற்றில் வெள்ளம் வரும் காலங்களில் இரைச்சல் காற்றால் இங்கிருக்கும் சங்கு சத்தமாக ஊதப்படும். எனவே வெள்ளம் வருவதை கரையோர மக்கள் அறிந்து கொள்வார்கள். இந்த மண்டபங்கள் தமிழர்களின் நீர் மேலாண்மையை பறைசாற்றுவதாக அமைந்துள்ளன.

## கல் மண்டபங்களின் அமைப்பு
மூன்று பக்கம் திறந்தவெளியுடனும் தண்ணீர் வரும் எதிர் பக்கம் மட்டும் கல்சுவரால் அமைக்கப்பட்டுள்ளது. அதன் உச்சியில் சங்குபோன்ற அமைப்பு உள்ளது. ஆற்றில் வெள்ளம் வரும்போது அந்த மண்டபத்துக்குள் குறிப்பிட்ட அளவுக்கு மேல் நீர் மட்டம் உயர்ந்தால், வெள்ளத்தின் இரைச்சலால் காற்று உந்தப்பட்டு அந்த சங்கு மிக சத்தமாக ஊதப்படும். இதனை வெள்ள அபாய அறிவிப்பாக மக்கள் அறிந்து கொள்வர். மக்கள் கோயில் போன்ற மேடான இடங்களுக்குச் சென்று தங்களைப் பாதுகாத்துக் கொள்வர்.

வெள்ளம் மிக அதிகமானால் மண்டபத்தின் சங்கு அமைப்பினை மூழ்கடித்துவிடும். பின்பு வெள்ளம் வடிகின்ற வேளையில் மீண்டும் சங்கு சத்தத்தினை வெள்ளத்தால் ஏற்படுகின்ற காற்று உண்டாக்கும். இம்முறை சங்கின் சத்தம் கேட்டு மக்கள் தங்களின் இருப்பிடத்திற்கு திரும்புவார்கள்.

## சங்கு மண்டப அமைவிடங்கள்
ஆழ்வார் திருநகரி தாமிரபரணி ஆற்றின் நடுவே மற்றும் காவேரி
ஆற்றின் நடுவே தஞ்சாவூர், திருச்சி, கரூர் ஆகிய மாவட்டங்களில் காணப்படுகின்றன

## ஆதாரங்கள்

## வெளி இணைப்புகள்
சங்கு ஒலித்த அதிசய கல்மண்டப தொழில்நுட்பம்!﻿ - தி இந்து

பகுப்பு:கட்டிடங்கள்
பகுப்பு:நீர் மேலாண்மை
பகுப்பு:தமிழர் கட்டிடக்கலை
சு. முத்துசாமி

**சு. முத்துசாமி (S. Muthusamy**) என்பவர் ஒரு தமிழக அரசியல்வாதி மற்றும் மற்றும் தமிழக சட்டமன்ற உறுப்பினர் மற்றும், அமைச்சர் ஆவார். இவர்  தமிழக சட்டமன்றத்துக்கு  அனைத்திந்திய அண்ணா திராவிட முன்னேற்றக் கழகத்தின் சார்பில் ஈரோடு தொகுதியில் இருந்து 1977, 1980, 1984 தேர்தல்களில் இருந்து தேர்ந்தெடுக்கப்பட்டார். மேலும் பவானி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் எம். ஜி. இராமச்சந்திரனின் அமைச்சரவையில் எட்டு ஆண்டுகள் போக்குவரத்து அமைச்சராகவும், 1991 தேர்தலுக்குப்பின் ஜெயலலிதா அமைச்சரவையில் சுகாதாரத்துறை அமைச்சராகவும் இருந்தார்.

முத்துசாமி 2010 இல் திமுகவில் சேர்ந்தார், அவர் 2021 ஆம் ஆண்டில் ஈரோடு மேற்கு தொகுதியில் இருந்து திராவிட முன்னேற்றக் கழகம் வேட்பாளராக தமிழக சட்டமன்றத்தில் தேர்ந்தெடுக்கப்பட்டார். இதையடுத்து 2021 மே 7 அன்று தமிழக வீட்டுவசதி மற்றும் நகர்ப்புற மேம்பாட்டுத் துறை (வீட்டுவசதி, ஊரக வீட்டு வசதி, நகரமைப்புத் திட்டமிடல், வீட்டு வசதி மேம்பாடு, இடவசதி கட்டுப்பாடு நகர திட்டமிடல், நகர்ப்பகுதி வளர்ச்சி, சென்னை பெருநகர வளர்ச்சிக் குழுமம்) அமைச்சர் ஆக பொறுப்பேற்றார்.

## பணிகள்
ஈரோட்டில் செயல்பட்ட அரசியல்வாதிகளில் ஈரோட்டின் வளர்ச்சிக்கு பங்காற்றியவர்களில் முதன்மையானவர் முத்துசாமி ஆவார். மேலும் ஈரோட்டின் அடிப்படை உள்கட்டமைப்பு வசதிகள் பல  செயல்படுத்தியும், கொங்கு நாட்டில் குறிப்பிடத்தக்க அளவிற்கு போக்குவரத்து துறையை வளர்த்தவரும் ஆவார். முத்துசாமி பல புதிய திட்டங்களை கொங்கு நாட்டுக்கு கொண்டுவந்தவர். மாவட்ட ஆட்சியர் அலுவலகம்,  ஈரோடு பேருந்து நிலையம், IRTT தொழில்நுட்பக் கல்லூரி (IRTT),  ஈரோடு, ஐ. ஆர். டி.டி மருத்துவ கல்லூரி,  பவானி-ஈரோடு சாலையில் புதிய பாலம் போன்றவை இவரால் பெற்றவையாகும். முத்துசாமி 2010 ல் திமுகவில் இணைந்து திமுக தலைமை செயற்குழு உறுப்பினராக இருந்த இவர் தற்போது, திமுகவின் ஈரோடு தெற்கு மாவட்ட செயலாளராக உள்ளார்.

## தேர்தல்கள் போட்டியிட்ட மற்றும் முடிவுகள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டு அமைச்சர்கள்
பகுப்பு:ஈரோடு மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
2-எத்தில்-1-பியூட்டனால்

**2-எத்தில்-1-பியூட்டனால்** *(2-Ethyl-1-butanol)* என்பது C6H14O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். தண்ணீரிலிருந்து எத்தனாலைப் பிரித்தெடுப்பதை இச்சேர்மம் எளிதாக்குகிறது. அதிகபட்ச எத்தனால் செறிவைக் கட்டுப்படுத்த இது ஒரு கொதிநிலை மாறிலியாக உருவாகிறது .

## வினைகள்

அசிட்டால்டிகைடு மற்றும் பியூட்டைரால்டிகைடுகளை ஆல்டால் குறுக்கம் வினைக்கு உட்படுத்துவதன் மூலமாக பெருமளவில் 2-எத்தில்-1-பியூட்டனாலைத் தயாரிக்க முடியும்

## மேற்கோள்கள்

பகுப்பு:எக்சனால்கள்
சோதிர்மாய் பாசு

**சோதிர்மாய் பாசு** (Jyotirmoy Basu 18 திசம்பர் 1920--மார்ச்சு 1982) என்பவர் இந்திய அரசியல்வாதி ஆவார். பொதுவுடைமைவாதியான இவர் இந்திய நாடாளுமன்றத்துக்கு நான்கு முறை 1967, 1971, 1977, 1980 ஆகிய ஆண்டுகளில் மேற்கு வங்காளத்தின் டயமண்ட் ஆர்பர் தொகுதியிலிருந்து இடதுசாரிப் பொதுவுடைமைக் கட்சி சார்பில் போட்டியிட்டுத் தேர்ந்தெடுக்கப் பட்டார். இந்திரா காந்தி கொண்டுவந்த நெருக்கடி நிலையை எதிர்த்து நாடாளுமன்றத்தில் குரல் எழுப்பினார்.

## உசாத்துணை

http://indianexpress.com/article/opinion/columns/may-6-forty-years-ago-emergency-talk/

http://indiatoday.intoday.in/story/report-on-much-speculated-sympathy-wave-in-favour-of-congress-i/1/361260.html

பகுப்பு:இந்தியப் பொதுவுடமைவாதிகள்
பகுப்பு:1920 பிறப்புகள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:1982 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
சூரியச் சுழற்சி 20

**சூரியச் சுழற்சி 20** *(Solar cycle 20)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட இருபதாவது  சூரியச் சுழற்சியாகும். இச்சுழற்சி 1964 ஆம் ஆண்டு அக்டோபர் மாதம் தொடங்கி 1976 ஆம் ஆண்டு சூன் மாதம் வரையில் 11.7 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 20 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 110.6  எண்ணிக்கையும் (நவம்பர்1968) குறைந்த பட்சமாக 12.2 என்ற எண்ணிக்கையுமாக கணக்கிடப்பட்டது . மேலும், இச்சுழற்சிக் கலத்தில் தோராயமாக 272 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது

மற்ற சூரியச் சுழற்சிகளுடன் ஒப்பிடுகையில் இச்சுழற்சியின் இறக்ககால நிலையில் (1973–1975) புவிகாந்தச் செயற்பாடுகள் வழக்கத்தைவிட உயர்வாக இருந்தன.

மேலும், இச்சுழற்சியில் கிடைக்கப்பெற்ற தகவல்கள் சூரியப் புரோட்டான் ஒழுக்குப்பாய்வு மாதிரியில் பயன்படுத்தப்பட்டன. இம்மாதிரியானது இருபத்தி ஒன்றாவது சூரியச் சுழற்சி காலத்திற்கான விண்வெளித் திட்டங்களுக்குத் திட்டமிட உதவியது

## மேற்கோள்கள்

.

பகுப்பு:சூரியச் சுழற்சிகள்
சூரியச் சுழற்சி 21

**சூரியச் சுழற்சி 21** *(Solar cycle 21)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட இருபத்தி ஒன்றாவது  சூரியச் சுழற்சியாகும். இச்சுழற்சி 1976 ஆம் ஆண்டு சூன் மாதம் தொடங்கி 1986 ஆம் ஆண்டு செப்டம்பர் மாதம் வரையில் 10.3 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 21 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 164.5  எண்ணிக்கையும் (திசம்பர்1979) குறைந்த பட்சமாக 12.3 என்ற எண்ணிக்கையுமாக கணக்கிடப்பட்டது.  மேலும், இச்சுழற்சிக் கலத்தில் தோராயமாக 273 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  1978 சூலை 11 இல் மிகப்பெரிய சூரியத் தீக்கொழுந்து (எக்சு 15) தோன்றியது
.

## மேற்கோள்கள்

பகுப்பு:சூரியச் சுழற்சிகள்
தண்ணீர்முக்கம் ஊராட்சி

தண்ணீர்முக்கம் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள சேர்த்தலை வட்டத்தில், கஞ்ஞிக்குழி மண்டலத்தில் உள்ளது. இந்த ஊராட்சி 31.44 சதுரகிலோமீட்டர் பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - தலையாழம், வெச்சூர், ஆர்ப்பூக்கரை ஊராட்சி, அய்மனம் ஊராட்சிகள்
*மேற்கு - கஞ்ஞிக்குழி, சேர்த்தலை தெற்கு ஊராட்சி, சேர்த்தலை
*வடக்கு - சேர்த்தலை, சேன்னம் பள்ளிப்புறம், டி.வி.புரம், தலையாழம்
*தெற்கு‌ - முஹம்மா, கஞ்ஞிக்குழி ஊராட்சிகள்

## வார்டுகள்
#செங்கண்டை
#எஸ் பி புரம்
#வெள்ளியாகுளம்
#கட்டச்சிறை
#சாஸ்தாங்கல்
#தண்ணீர்முக்கம்
#தேவஸ்வங்கரி
#வெளியம்ப்ரா
#இலஞ்ஞாங்குளங்கரை
#கண்ணங்கரை
#புத்தனங்காடி
#வாரணம்
#கரிக்காடு
#ஞெட்டயில்
#முட்டத்திப்பறம்பு‌
#ஸ்ரீகண்டமங்கலம்
#மேக்ரக்காடு
#டாகோர்
#மருத்தோர்வட்டம்
#மணவேலி
#இஞ்சினியரிங் காலேஜ் வார்டு
#லிஸ்யுநகர்
#வாரநாடு‌

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/thanneermukkompanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
தலவடி ஊராட்சி

தலவடி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள குட்டநாடு வட்டத்தில் உள்ளது. இந்த ஊராட்சி 15.76 ச. கி. மீ பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - கோக்கனடித்தோடு
*மேற்கு - மணக்குதோடு, வெட்டுதோடு, குளங்கரைத்தோடு
*வடக்கு - பம்பை ஆறு, கைதத்தோடி
*தெற்கு‌ - அரீத்தோடு

## வார்டுகள்
#களங்கரை
#காரிக்குழி
#திருவிருக்கரி
#நடுவிலேமுறி
#வெள்ளக்கிணறு
#நாரகத்ரமுட்டு
#நீரேற்றுபுறம்
#மாணத்தறை
#சக்குளம்
#மணலேல்
#தலவடி
#சூட்டுமாலி
#கொடம்பநாடி
#கொச்சம்மனம்
#ஆனப்ராம்பால்

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/thalavadypanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
தழக்கரை ஊராட்சி

தழைக்கரை ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள மாவேலிக்கரை வட்டத்தில் உள்ளது. இது 25.26 சதுர கிலோமீட்டர் பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - நூறநாடு ஊராட்சி
*மேற்கு - மாவேலிக்கரை
*வடக்கு - அச்சன்கோவிலாறு
*தெற்கு‌ - மாவேலிக்கரை தெற்கேக்கரை, சுனக்கரை ஊராட்சிகள்

## வார்டுகள்

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/thazhakarapanchayat 
*Census data 2001

## சான்றுகள்

பகுப்பு:ஆலப்புழை மாவட்டத்தில் உள்ள ஊராட்சிகள்
திருவன்வண்டூர் ஊராட்சி

திருவன்வண்டூர் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள செங்கன்னூர் வட்டத்தில் உள்ளது. இது 916 பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - செங்கன்னூர்
*மேற்கு - பாண்டநாடு, கடப்ர ஊராட்சிகள்
*வடக்கு - குற்றூர், நெடும்ப்ரம் ஊராட்சிகள்
*தெற்கு‌ - பாண்டநாடு, செங்கன்னூர்

## வார்டுகள்
#இரமல்லிக்கரை
#திருவன்வண்டூர்
#நன்நாடு
#திருவன்வண்டூர் கிழக்கு
#ஊராட்சி‌ ஆபீஸ் வார்டு
#ப்ராவின்கூடு
#மழுக்கீர்
#மழுக்கீர்மேல்
#கல்லிசேரி
#உமயாற்றுகரைமேல்
#உமயாற்றுகரை
#கோலடத்துசேரி
#வனவாதுக்கரை

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/thiruvanvandoorpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
மதுரைக் கோவை

**மதுரைக் கோவை** எனும் நூல் மதுரை நகரை சிறப்பித்துக் கூறும் சைவ இலக்கியமாகும்.  இதனை நிம்பைச் சங்கர நாரணர் இயற்றினார். இந்நூல் காப்பிலிருந்து தொடங்கி 403 பாக்களை உடையது. இது காப்பு, களவு, கற்பு எனும் பிரிவுகளையும் உள்ளடக்கியது. 

### களவின் உட்பிரிவுகள்
# இயற்கைப் புணர்ச்சி.. 
# இடந்தலைப்பாடு 
# பாங்கற் கூட்டம் 
# மதியுடன் படுத்தல்  
# குறையுறவுணர்தல்  
# முன்னுற வுணர்தல் 
# நாண நாட்டம்.  
# நடுங்க நாட்டம்  
# மடற்பகுதி .  
# குறை நயப்பு  
# தழை யேற்பித்தல்.  
# பகற்குறி. 
# பகற்குறிப் பிழைப்பு.  
# செறிப்பறிவுறுத்தல்.  
# இரவிற்குறி 
# இரவிற்குறிப் பிழைப்பு.  
# ஒருவழித் தணத்தல்.  
# வெறியாட்டு.  
# வரைவு முடுக்கம்.  
# உடன்போக் கொருப்படுத்தல்  
# உடன்போக்கு.  
# தாயர் புலம்பல்.  
# செவிலி கூற்று.  
# மீட்சி.  
# வரைபொருட் பிரிவு. 

### கற்பின் உட்பிரிவுகள்
# மணவணி
# இல்லிருத்தல்
# மணஞ் சிறப்பு
# பரத்தையிற் பிரிவு
# வினைமேற் பிரிவு
# உற்றுழிப் பிரிவு
# இணங்கலர்ப் பொருத்தல்
# பொருண்மேற் பிரிவு
# ஓதற் பிரிவு

## ஆதாரங்கள்


## வெளி இணைப்புகள்
மதுரைக் கோவை shaivam.org  

பகுப்பு:இந்துத் தமிழ் இலக்கியங்கள்
பகுப்பு:சைவத் தமிழ் இலக்கியம்
தைக்காட்டுசேரி ஊராட்சி

தைக்காட்டுசேரி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள சேர்த்தலை வட்டத்தில் உள்ளது. இந்த ஊராட்சி 13.82 சதுர கிலோமீட்டர் பரப்பளவில் அமைந்துள்ளது.

## வார்டுகள்
#உளவெய்ப்பு
#சுடுகாட்டும் புறம்
#தேவர்வட்டம்
#பூச்சாக்கல்
#பொன்புறம்
#நகரி
#ஆற்றுபுறம்
#மணப்புறம்
#சப்ஸ்டேஷன்
#சீராத்து காடு
#பனியாத்து
#ஸ்ராம்பிக்கல்
#தைக்காட்டுசேரி
#மணியாதர்க்கல்
#ஊராட்சி‌ ஆபீஸ்

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/thycattusserypanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
நீலம்பேரூர் ஊராட்சி

**நீலம்பேரூர் ஊராட்சி** இந்திய மாநிலமான கேரளத்தின் ஆலப்புழை மாவட்டத்திலுள்ள வெளியநாடு மண்டலத்தில் உள்ளது. இது குட்டநாடு வட்டத்துக்கு உட்பட்டது. இந்த ஊராட்சி 16.5 சதுரகிலோமீட்டர் பரப்பளவில் அமைந்துள்ளது.

## சுற்றியுள்ள இடங்கள்
*தெற்கு‌ - காவுங்கிராக்கல் தோடு
*வடக்கு - பூதாட்டுகாவு
*கிழக்கு - கருநாட்டுவால தோடு
*மேற்கு - காவாலம் தோடு

## விவரங்கள்

## மேற்கோள்கள்
*http://www.trend.kerala.gov.in 
*http://lsgkerala.in/neelamperoorpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
நூறநாடு ஊராட்சி

நூறநாடு ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள மாவேலிக்கரை வட்டத்தில் உள்ளது. இது 21.29 ச. கி.மீ. பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - பந்தளம் ஊராட்சி
*மேற்கு - சுனக்கரை, தழக்கரை ஊராட்சி
*வடக்கு - வெண்மணி ஊராட்சி
*தெற்கு‌ - தாமரைக்குளம், பாலமேல் ஊராட்சி

## வார்டுகள்
#ஆற்றுவ
#செறுமுக
#இடப்போண் கிழக்கு‌
#பாற்றூர்
#பழஞ்ஞியூர்க்கோணம்
#கிடங்ஙயம்
#பாலமேல்
#நெடுகுளஞ்ஞி
#தத்தம்முன்னை
#புதுப்பள்ளிக்குன்னம் தெற்கு
#புதுப்பள்ளிக்குன்னம் வடக்கு
#இடக்குன்னம்
#நடுவிலேமுறி
#படநிலம்
#புலிமேல் தெற்கு
#புலிமேல் வடக்கு
#இடப்போண் மேற்கு

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/nooranadpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
பாணாவள்ளி ஊராட்சி

பாணாவள்ளி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள சேர்த்தலை வட்டத்தில் உள்ளது. இது 19.328 சதுரகிலோமீட்டர் பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - வேம்பநாட்டு ஏரி
*மேற்கு -  உளவைப்பு ஏரி, அரூக்குற்றி ஊராட்சி
*வடக்கு -  அரூக்குற்றி ஊராட்சி, புத்தன்தோடு (பள்ளித்தோடு)
*தெற்கு‌ -  தைக்காட்டுசேரி ஊராட்சி, பூச்சாக்கல் தோடு

## வார்டுகள்
#தர்ச்சாற்றுகுளம்
#சேலாட்டுபாகம் மேற்கு
#சேலாட்டுபாகம் கிழக்கு
#தர்ச்சாற்றுகுளம் எச் எஸ் வார்டு
#வாழத்தறவெளி
#மன்னம்
#ஓடம்பள்ளி
#ஊராட்சி ஆபீஸ் வார்டு
#கீதானந்தபுரம் வார்டு
#போலீஸ் ஸ்டேஷன் வார்டு
#ஸ்ரீகண்டேஸ்வரம்
#கம்யூனிட்டி ஹால் வார்டு
#பள்ளிவெளி
#தளியாபறம்பு
#இடப்பங்ஙழி
#முட்டத்து கடவு
#நல்ப்பத்தெண்ணீஸ்வரம்
#ஆன்னலதோடு

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/panavallypanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
முட்டார் ஊராட்சி

முட்டாறு ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள குட்டநாடு வட்டத்தில் அமைந்துள்ளது. இந்த ஊராட்சி 10.48 சதுரகிலோமீட்டருக்கு பரவியுள்ளது.

## சுற்றியுள்ள இடங்கள்
*கிழக்கு - மணிமலையாறு
*மேற்கு - ராமங்கரி ஊராட்சி
*வடக்கு - வெளியநாடு, ராமங்கரி ஊராட்சிகள்
*தெற்கு‌ - எடத்வா, தலவடி ஊராட்சிகள்

## வார்டுகள்
#மித்ரக்கரி மேற்கு
#மித்ரக்கரி வடக்கு‌
#மித்ரக்கரி கிழக்கு எல் பி எஸ்
#குமரஞ்சிறை
#நாலுதோடு
#முட்டார் வடக்கு‌
#முட்டார் கிழக்கு‌
#முட்டார் மத்தியம்
#முட்டார் தெற்கு‌
#கோவேந்த
#சூரக்குற்றி
#மித்ரமடம்
#ஆலப்புறத்துகாடு

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/muttarpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
ராமங்கரி ஊராட்சி

ராமங்கரி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள குட்டநாடு வட்டத்தில் அமைந்துள்ளது. இது 16.17 சதுர.கி.மீ. பரவியுள்ளது.

## வார்டுகள்
#மணலாடி
#ராமங்கரி வடக்கு‌
#ராமங்கரி டவுன்
#மாம்புழக்கரி மேற்கு
#மாம்புழக்கரி சென்டர்
#மாம்புழக்கரி கிழக்கு‌
#மாம்புழக்கரி தெற்கு‌
#ஊருக்கரி வடக்கு‌
#புதுக்கரி
#ஊருக்கரி
#வேழப்ரா கிழக்கு‌
#வேழப்ரா சென்டர்
#வேழப்ரா மேற்கு

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/ramankarypanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
வெளியநாடு ஊராட்சி

வெளியநாடு ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள குட்டநாடு வட்டத்தில் உள்ளது. இந்த ஊராட்சி 19.41 ச.கி.மீட்டர் பரப்பளவில் அமைந்துள்ளது.

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/veliyanadpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
பாண்டநாடு ஊராட்சி

**பாண்டநாடு ஊராட்சி**, இந்திய மாநிலமான கேரளத்தின் ஆலப்புழை மாவட்டத்திலுள்ள செங்கன்னூர் வட்டத்தில் உள்ளது. இது 10.39 சதுர கி.மீ பரப்பளவில் அமைந்துள்ளது.

## சுற்றியுள்ளவை
*கிழக்கு - செங்கன்னூர்
*மேற்கு - பத்தனம்திட்டா மாவட்டத்தில் உள்ள கடப்ர ஊராட்சி
*வடக்கு - திருவன்வண்டூர் ஊராட்சி
*தெற்கு - புலியூர், புதனூர் ஊராட்சி

## வார்டுகள்
#ப்ரமட்டக்கரை
#பாண்டநாடு கோட்டயம்
#மாடவன
#ப்ரயாறு
#முதவழி
#வன்மழி கிழக்கு
#வன்மழி மேற்கு
#மித்ரமடம்
#கீழ்வன்வழி கிழக்கு
#கீழ்வன்வழி மேற்கு
#பாண்டநாடு கிழக்கு
#பாண்டநாடு மேற்கு
#இல்லிமலை

## விவரங்கள்

## வெளியிணைப்புகள்
*http://www.trend.kerala.gov.in  
*http://lsgkerala.in/pandanadpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
வீயபுரம் ஊராட்சி

வீயபுரம் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள கார்த்திகப்பள்ளி வட்டத்தில் உள்ளது. இந்த ஊராட்சி 14.02 ச. கி. மீ. பரப்பளவில் அமைந்துள்ளது.

## வார்டுகள்
*வீயபுரம்
*வீயபுரம் கிழக்கு
*துருத்தேல் பாகம்
*மேல்ப்பாடம் வடக்கு
*மேல்ப்பாடம் தெற்கு
*வெள்ளங்குளங்கரை
*காரிச்சால் வடக்கு
*காரிச்சால் தெற்கு
*கலயங்குளங்கரை
*த்ரிவிக்ரமபுரம்
*பாயிப்பாடு கிழக்கு
*பாயிப்பாடு மேற்கு
*முறிஞ்ஞபுழை பாகம்

## விவரங்கள்

## சான்றுகள்
*http://www.trend.kerala.gov.in  
*http://lsgkerala.in/veeyapurampanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
கங்கா உரோவா

**கங்கா உரோவா** (*Hanga Roa*) சிலியின் மாநிலங்களில் ஒன்றான ஈஸ்டர் தீவின் முதன்மை நகரமும், துறைமுகமும் தலைநகரமும் ஆகும்.  இது தீவின்   மேற்கு கடலோரத்தில் தென் பகதியில் அமைந்துள்ளது. செயற்பாட்டில் இல்லாத  டெரெவாக்கா, உரானோ கவ்வு எரிமலைகளுக்கிடையேயான தாழ்நிலப் பகுதியில் உள்ளது. 

2002ஆம் ஆண்டு கணக்கெடுப்பின்படி இங்குள்ள மக்கள்தொகை  3,304 ஆகும்; இது தீவின் மொத்த மக்கள்தொகையில் 87 விழுக்காடு ஆகும். இருபதாம் நூற்றாண்டின் பெரும்பகுதிக்கும் தீவின் இதர பகுதிகள் வில்லியம்சன்-பால்போர் நிறுவனத்திற்கு குத்தகைக்கு விடப்பட்டு உள்ளூர் பழங்குடியினருக்கு விலக்கப்பட்டிருந்தது. 1914இல்  கங்கா உரோவாவின் மக்கள்தொகை 250தான். தீவின் பெரும்பகுதியிலும் செம்மறி ஆடுகள் வாழ்ந்திருந்தன.  

*அவெனிடா அடாமு டெகேனா* என்ற முதன்மைச் சாலை நகரின் உயிர்த்துடிப்பாக விளங்குகின்றது. பல உணவகங்களும் தங்குவிடுதிகளும் பலசரக்குக் கடைகளும் மருந்தகங்களும் இச்சாலையில் நிறைந்துள்ளதைக் காணலாம். 1998இல் இந்தச் சாலை உள்நாட்டு பழங்குடி நாயகன் *அடாமு டெ கேனா* நினைவாகப் பெயரிடப்பட்டது.  முன்னதாக இது 1888இல் ஈஸ்டர் தீவை சிலிக்காக கைப்பற்றிய சிலியின் கடற்தளபதி பொலிகார்ப்போ டோரோ பெயரில் இருந்தது. தீவிலுள்ள அருங்காட்சியகமும்  கத்தோலிக்கத் தேவாலயமும் நகரின் மையத்தில் உள்ளன. இணையப் பரவலாலும் தொலைத்தொடர்பு சேவைகளாலும் பல இணையசேவை மையங்களும்  [தன்னியக்க வங்கி இயந்திரங்களும் (ATM) அண்மைக்காலத்தில் தோன்றியுள்ளன.

இங்குள்ள கங்கா உரோவா விளையாட்டரங்கம் பல விதப் பயன்பாடுகளுக்கானது; ஈஸ்டர் தீவின் காற்பந்து அணியின் தாயக அரங்கமாகவும் உள்ளது.

## மேற்சான்றுகள்

பகுப்பு:ஈஸ்டர் தீவு
பகுப்பு:சிலி
வள்ளிக்குன்னம் ஊராட்சி

::இதுவும் வள்ளிக்குன்னு ஊராட்சியும் வேறுவேறானவை.

வள்ளிக்குன்னம் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள மாவேலிக்கரை வட்டத்தில் உள்ளது. இது 21.37  ச.கி.மீ  பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - தாமரைக்குளம் ஊராட்சி
*மேற்கு - ஓச்சிறை, கிருஷ்ணபுரம் ஊராட்சிகள்
*வடக்கு - பரணிக்காவு, |தாமரக்குளம் ஊராட்சிகள்
*தெற்கு‌ - தழவை ஊராட்சி

## வார்டுகள்
#சூநாடு
#இலிப்பகுளம்
#வள்ளிகுன்னம்
#புத்தஞ்சந்தை
#படையணிவட்டம்
#பரியாரத்த்‌குளங்கரை
#மலமேல்சந்தை
#கடுவினால்
#காஞ்ஞிரத்தும்மூடு
#தாளீராடி
#கொண்டோடிமுகள்
#காம்பிசேரி
#தெக்கேமுறி
#கன்னிமேல்
#வாளாச்சால்
#கடுவிங்கல்
#காரழ்ம
#வட்டைக்காடு

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/vallikunnampanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
1540

ஆண்டு **1540** (MDXL) பழைய யூலியன் நாட்காட்டியில் வியாழக்கிழமையில் துவங்கிய நெட்டாண்டு ஆகும்.

## நிகழ்வுகள்
* சனவரி 6 - இங்கிலாந்தின் எட்டாம் ஹென்றி மன்னர் கிளீவ்சின் ஆன் என்பவரைத் திருமணம் புரிந்தார். இவர் என்றியின் நான்காவது மனைவியாவார்.
* மே 17 - சேர் சா சூரி முகலாயப் பேரரசர் உமாயூனைத் தோற்கடித்து சூர் பேரரசைத் தோற்றுவித்தார்.
* சூலை 9 - இங்கிலாந்தின் எட்டாம் ஹென்றி தனது நான்காவது மனைவியான கிளீவ்சின் ஆனை மணமுறிப்புச் செய்தார்.
* சூலை 28 - நாட்டுத்துரோகக் குற்றச்சாட்டுக்காக இங்கிலாந்தின் எட்டாம் ஹென்றியின் ஆணைப்படி தாமசு குரோம்வெல் தூக்கிலிடப்பட்டார். இதே நாளில் என்றி கேத்தரின்  ஹவார்டு என்பவரைத் திருமணம் புரிந்தார். இவர் என்றியின் ஐந்தாவது மனைவியாவார்.
* செப்டம்பர் - ஜிப்ரால்ட்டர் அலி ஆமெட் என்பவனின் தலைமையில் கொளையிடப்பட்டது. நாட்டின் முக்கியமான தலைவர்கள் பலர் கைது செய்யப்பட்டு மொரோக்கோ கொண்டு செல்லப்பட்டனர்.
* செப்டம்பர் 27 - திருத்தந்தை மூன்றாம் பவுல் இயேசு சபையை அங்கீகரித்தார்.
* ஐரோப்பாவில் கடும் வெப்ப அலை மற்றும் வறட்சி பரவி 7 மாதங்கள் வரை நீடித்தது. ரைன் ஆறு, செய்ன் ஆறு என்பவை வறண்டு போயின. இரத்தக்கழிசல், மற்றும் தொற்று நோயினால் பலர் உயிரிழந்தனர்.

## பிறப்புகள்
* மே 9 - மகாராணா பிரதாப், இந்திய மன்னர் (இ. 1597)
* பிரான்சிஸ் டிரேக், ஆங்கிலேய கப்பல் தலைவர், அரசியல்வாதி, கொள்ளைக்காரன் (இ. 1596)
* மதுசூதன சரஸ்வதி, இந்திய அத்வைத மரபில் வந்த வேதாந்த தத்துவாதி (இ. 1640)

## இறப்புகள்

## மேற்கோள்கள்
வெள்ளையடிப்பு (விளையாட்டு)

**வெள்ளையடிப்பு** () என்பது பெரும்பாலும் விளையாட்டுக்களில் பயன்படுத்தப்படும் பதம் ஆகும்.  ஒரு விளையாட்டிலோ அல்லது விளையட்டுத் தொடரிலோ விளையாடும் ஓர் குறித்த அணியானது எதிர் அணியினை எந்தவித புள்ளிகளும் எடுக்கவிடாமல் அல்லது எந்தவொரு விளையாட்டிலும் வெற்றியடைய விடாமல் செய்து தோற்கடித்தலை இப்பதம் குறிக்கின்றது. பொதுவாக ஐக்கிய அமெரிக்காவில் இப்பதத்திற்குப் பதில் சட் அவுட் எனும் பதமே பரவலாக பயன்படுத்தப்படுகின்றது. பேஸ்பால், சங்கக் கால்பந்து போன்ற விளையாட்டுக்களில் வெள்ளையடிப்பு எனும் பதம் பயன்படுத்தப்படுவதில்லை. சங்கக் கால்பந்தில் கிளீன் சீட் எனும் பதம் பயன்படுத்தப்படும். துடுப்பாட்டத்தில் இரண்டு அல்லது அதற்கு மேற்பட்டப் போட்டிகளைக் கொண்டத் துடுப்பாட்டத்தொடர் ஒன்றில் எதிரணியை முழுமையாக ஒரு போட்டியிலும் வெற்றியடையவிடாது செய்கின்றதோ தோல்வியுற்ற அக்குறித்த எதிரணி வெற்றியடைந்த அணியால் வெள்ளையடிப்பு செய்யப்பட்டதாகக் குறிக்கப்படும்.

## மேற்கோள்கள்

பகுப்பு:விளையாட்டுக் கலைச்சொற்கள்
மேலொட்டி

**மேலொட்டி** (Epiphyte)என்பது ஓர் தாவரத்தின் மேலே தீங்கு ஏற்படாதவாறு வளரும் மற்றொரு தாவரம் ஆகும். மேலொட்டித் தாவரம் தனக்குத்தேவையான நீரையும் போசணைகளையும் வளி, மழை மற்றும் தன்னைச் சுற்றியுள்ள சில சிதைவுகள் ஆகியவற்றில் இருந்து பெற்றுக்கொள்கின்றது. மேலொட்டிகள் ஒட்டுண்ணிகளில் இருந்து முற்றிலும் வேறுபடுகின்றன. மேலொட்டிகள் ஒரு போதும் ஓம்புயிர்களுக்கு தீங்கு விளைவிக்காது. அவை தம்மை தாங்குவதற்காகவே ஓம்புயிர்களின் மீது வளருகின்றன. தாவரம் அல்லாத மேலொட்டிகள் *[[மேலொட்டி விலங்கு]]* (Epibiont) எனக் குறிப்பிடப்படுகின்றன. மேலொட்டித் தாவரங்கள் அயன மண்டலங்களில் அல்லது வெப்ப வலயங்களிலேயே வளர்கின்றன. பன்னம், கள்ளி, ஆர்க்கிட் ஆகியன மேலொட்டித் தாவரங்களுக்கான சில உதாரணங்கள் ஆகும்.

## மேற்கோள்கள்

பகுப்பு:மேலொட்டிகள்
பகுப்பு:உயிரியல் துறைச்சொற்கள்
பொங்கலூர் ந. பழனிசாமி

**பொங்கலூர் ந. பழனிசாமி (Pongalur N. Palanisamy)** என்பவர் ஒரு தமிழக அரசியல்வாதி மற்றும் தமிழக முன்னாள் ஊரக தொழில்துறை மற்றும் கால்நடைத்துறை அமைச்சராவார் இவர் தி.மு.க கோவை  மாவட்ட செயலாளர் ஆவார். இவர் ஈரோடு மாவட்டத்தில் 3 ஆகத்து 1948 அன்று பிறந்தவர்.

## அரசியல்வாழ்வு
* 1971-1976 காலகட்டத்தில் தமிழ்நாடுசட்டப்பேரவை உறுப்பினராக பொங்கலூர் தொகுதியில் இருந்து தேர்ந்தெடுக்கப்பட்டார்.
* 1991 - 2011 காலகட்டத்தில் கோவை மாவட்ட தி.மு.க. செயலாளராக இருந்தார்.
* 1996-2001 ஆண்டுகளில் வனத்துறை, சுற்றுசூழல், விளையாட்டு, கால்நடை அமைச்சராக இருந்தார்.
* 2006-ஆண்டில் ஊரக தொழில்துறை மற்றும் கால்நடைத்துறை அமைச்சர்.
* 2006- ஆண்டில் கோயம்புத்தூர் கிழக்கு சட்டமன்றத் தொகுதியிலிருந்து சட்டப்பேரவைக்கு தேர்ந்தெடுக்கப்பட்டார்.

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:ஈரோடு மாவட்ட மக்கள்
பகுப்பு:தமிழக முன்னாள் அமைச்சர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:ஊர்ப் பெயரால் அறியப்படும் மக்கள்
ருக்குமணி வண்டி வருது

**ருக்குமணி வண்டி வருது** (*Rukkumani Vandi Varudhu*) என்பது என்பது வெளிவரவுள்ள இந்தியத் தமிழ் நகைச்சுவைத் திரைப்படம் ஆகும். இதனை இயக்குநர் ராஜமோகன் எழுதி இயக்குகிறார். இத்திரைப்படத்திற்கு கிரிஷ் கோபாலகிருஷ்ணன் இசையமைக்கின்றார். அதர்வா, பூஜா ஜாவேரி ஆகியோர் முதன்மைக் கதாப்பாத்திரங்களில் நடித்துவருகின்றனர்.

## நடிப்பு
* அதர்வா
* பூஜா ஜாவேரி
* தம்பி ராமையா
* எஸ். பி. பி. சரண்
* நாகேந்திரன்
* கதம் கிஷான்

## தயாரிப்பு
பொண்ணு ஊருக்கு புதுசு எனும் 1979 ஆம் ஆண்டில் வெளிவந்த  தமிழ்த்திரைப்படத்தில் இடம்பெறும் "ஓரம் போ" எனும் பாட்டின் வரிகளில் இருந்தே இத்திரைப்படதிற்கான தலைப்பிடப்பட்டது. திரைப்படத்தின் தயாரிப்பு வேலைகள் கொடைக்கானலில் 2015 ஆம் ஆண்டு ஆகத்து மாதத்தில் முதன்மைக் கதாப்பாத்திரங்களான அதர்வா , பூஜா ஆகியோருடன் ஆரம்பமாயின. 2015 திசம்பரில் படப்பிடிப்புகள் ஆரம்பமாக இருந்த போதிலும் தமிழகத்தில் ஏற்பட்ட வெள்ளப்பெருக்கால் படப்பிடிப்பு தள்ளிப்போடப்பட்டது.

## மேற்கோள்கள்

பகுப்பு:வெளிவராத தமிழ்த் திரைப்படங்கள்
நீர்வாழ் விலங்கு

**நீர்வாழ் விலங்கு** என்பது நீரில் வாழும் விலங்குகளைக் குறிக்கும். இவை முதுகெலும்பியாகவோ அல்லது முதுகெலும்பிலியாகவோ இருக்கும். எனினும் தனது வாழ்க்கையின் பெரும்பாலான காலங்களை நீரில் கழிக்கும் விலங்குகளே நீர்வாழ் விலங்காகக் கொள்ளப்படும். இந்நீர்வாழ் விலங்குகள் நீரில் கரைந்துள்ள ஒக்சிசனை சுவாசிக்கின்றன. மீன்கள் போன்ற ஒரு சில நீர்வாழ் விலங்குகள் சுவாசிப்பதற்காக செவுள் எனும் பிரத்தியேக அங்கத்தைக் கொண்டுள்ளன. ஒரு சில நேரடியாக தோல் மூலமாகவும் சுவாசிக்கின்றன. நீர், நிலம்  என இரண்டிலும் வாழக்கூடிய விலங்குகள் ஈரூடகவாழிகள் என அழைக்கப்படுகின்றன. *நீர்வாழ் விலங்கு* எனும் சொல்லில் பயன்படுத்தப்படும் நீர் எனும் பதம் நன்னீர், கடல்நீர் என இரண்டையுமே குறிக்கின்றது.

## மேற்கோள்கள்

பகுப்பு:விலங்கியல்
மெர்சாண்ட்வில்லெ

**﻿மெர்சாண்ட்வில்** (*Merchantville*) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 0.60 சதுர கிலோ மீற்றர் பரப்பளவைக் கொண்டுள்ளது. இதில் மொத்த பரப்பான 0.60 சதுர கிலோ மீற்றரும் நிலத்தினாலேயே சூழப்பட்டுள்ளது. இங்கு நீரினால் சூழப்பட்ட பிரதேசமே இல்லை.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3821 ஆகும். ﻿மெர்சாண்ட்வில்லெ பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  6371.3 குடிமக்கள் ஆகும்.

## மேற்கோள்கள்

பகுப்பு:கம்டென் மாவட்ட நகரங்கள்
பென்சொக்கென் நகரியம்

**பென்சொக்கென் நகரியம்** 
( Pennsauken Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் கவுன்டியில் அமைந்துள்ள ஒரு நகரியம் ஆகும்.

## பரப்பளவு
2010இன் மதிப்பீட்டின் அடிப்படையில் இது 12.08 சதுர கிலோ மீற்றர் பரப்பளவைக் கொண்டுள்ளது. இதில் 10.44 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.65 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 35885 ஆகும். பென்சொக்கென் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  3438.9 குடிமக்கள் ஆகும்.

## மேற்கோள்கள்

பகுப்பு:கம்டென் மாவட்ட நகரங்கள்
நா. ராஜேந்திரன்

**நா. ராஜேந்திரன்** (*N. Rajendren*) ஒரு வரலாற்றாசிரியர் ஆவார். இவர் பாரதிதாசன் பல்கலைக் கழகத்தின், வரலாற்றுத்துறை பேராசிரியர் மற்றும் துறைத்தலைவர் ஆகவுள்ளார்.

## பிறப்பு
இவர் 25.07.1956 ஆம் ஆண்டு பிறந்தார். இவரின் தந்தை பெயர் நாரயணன். சென்னை பச்சையப்பா கல்லுரியில் வரலாறு முதுகலைப்பட்டம் மற்றும் சென்னைப் பல்கலைக்கழகத்தில் முதுகலை நிறைஞர் மற்றும் முனைவர் பட்டம் பெற்றபின் தாம் பயின்ற சென்னை பச்சையப்பா கல்லுரியில் 1982 முதல் தொடர்ந்து 6 ஆண்டுகள் வரலாற்றுத்துறை பேராசிரியராகப் பணி புரிந்தார். அதைத்தொடர்ந்து திருச்சிராப்பள்ளி பாரதிதாசன் பல்கலைக்கழக்த்தில் வரலாற்றுத்துறை பேராசியராகச் செயல்பட்டு வருகிறார்.

## பணிகள்
பாரதிதாசன் பல்கலைக்கழகத்தில் வரலாற்றுத்துறை அமைவதற்கு உறுதுணையாக இருந்தவர். இவரது ’’தமிழ்நாட்டில் தேசிய இயக்கம்’’ என்ற வரலாற்றாய்வு கட்டுரைக்கு இங்கிலாந்து கேம்பிரிட்ஜ் பல்கலைக்கழகத்தால் “Citation of Meritorious Achievement” என்ற பாராட்டைப் பெற்றார். இப்புத்தகத்தை ஒக்ஸ்போர்ட் பல்கலைக்கழகப் பதிப்பகம் 1994 இல் வெளியிட்டது. 50 க்கும் மேற்பட்ட வரலாற்றுக் கட்டுரைகளை எழுதியுள்ளார். புதுடெல்லியில் மனித வள மேம்பாட்டு அமைச்சகத்தின் கீழ் இயங்கி வரும் இந்திய வரலாற்று ஆய்வுக்குழுவில் உறுப்பினராகச் செயல்பட்டு வருகிறார். மேலும் இவர் தமிழ்நாடு மேல்நிலைக்கல்வி வரலாறு பாடப்புத்தகம் வல்லுநர் குழுத் தலைவராகவும் இருந்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:இந்திய வரலாற்றாளர்கள்
ஆர். எம். பலாட்

**ராமுண்ணி மேனன் பலாட் (Ramunni Menon Palat) என்பவர் ஒரு**  இந்திய வழக்கறிஞர், நிலக்கிழார், சென்னை மாகாண அரசியல்வாதியவாவார். இவர் நீதிக்கட்சியைச் சேர்ந்தவர்.  ஆக்ஸ்போர்டு பல்கலைக் கழகத்தில் சட்டப்படிப்பை முடிதவர். இவர் மாகாணத்தின் பொது சுகாதாரத்துறை அமைச்சராக  கூர்ம வெங்கட ரெட்டி நாயுடுவின் அமைசரவையில் 1 ஏப்ரல்-14 சூலை 1937 காலகட்டத்தில் இருந்தார். இவர் ஒரு சமீன்தார் (நிலக்கிழார்) ஆவார். இவர் மேற்கு கடற்கரை (மலபார்) நிலக்கிழார் தொகுதியில் இருந்து சென்னை மாகாணத்துக்கு 1930-36 கால கட்டத்தில் பிரதிநிதியாக தேர்ந்தெடுக்கப்படாடார். மலபார் மாவட்டத்தில் தலித்துகள் கோயிலில் நுழையும் உரிமைக்காக சென்னை மாகாண சட்டமன்றத்தில் கொண்டுவரப்பட்ட மலபார் கோயில் கோயில் நுழைவு சட்டத்தை எதிர்த்த இரண்டு உறுப்பினர்களில் ஒருவர் இவர் ஆவார். பிற்காலத்தில் இவர் இந்து மகாசபை உறுப்பனராக ஆனார். இவர் இந்திய தேசிய காங்கிரசின்  ஒரு தலைவரான சி. சங்கரன் நாயரின் மகன் மற்றும்  கே. பி. எஸ் மேன்னின் மைத்துனர் ஆவார். இவரின் பேத்திதான் இந்தி நடிகை திவ்யா பாலட்.

## மேற்கோள்கள்

பகுப்பு:கேரள மக்கள்
பகுப்பு:தமிழக முன்னாள் அமைச்சர்கள்
பகுப்பு:நீதிக்கட்சித் தலைவர்கள்
எம். ஆர். கே. பன்னீர்செல்வம்

**எம்.ஆர்.கே. பன்னீர்செல்வம் (M.R.K. Panneerselvam) ** என்பவர் ஒரு தமிழக அரசியல்வாதி மற்றும் தமிழக அரசின் வேளாண் துறையின் அமைச்சராவார். இவர் 2006-இல் அமைக்கப்பட்ட மு.கருணாநிதி தலைமையிலான அமைச்சரவையில் சுகாதாரத்துறை அமைச்சராகப் பணியாற்றினார்.

கடலூர் மாவட்டம் காட்டுமன்னார்கோயில் அடுத்த முட்டத்தில் 25 ஆகத்து 1957-இல் பிறந்த இவர் இளங்கலை படிப்பாக சட்டப்படிப்பை படித்தவர். இவர் தமிழக சட்டசபைக்கு மூன்று முறை தி.மு.க சார்பில் குறிஞ்சிப்பாடி தொகுதியில் இருந்து தேர்ந்தெடுக்கப்பட்டவர். இவர் பிற்படுத்தப்பட்டோர் நலத்துறை அமைச்சராக 11-ஆவது சட்டசபை காலத்தில் இருந்தார்.. 2021 தமிழ்நாடு சட்டமன்றத் தேர்தலில் குறிஞ்சிப்பாடி சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று வருவாய்த்துறை மற்றும் பேரிடர் மேலாண்மைத்துறை (வேளாண்மை - உழவர் நலத்துறை, வேளாண்மை பொறியியல், வேளாண் பணிக்கூட்டுறவு சங்கங்கள், தோட்டக்கலை, கரும்புத்தீர்வை) அமைச்சசராக பதவியேற்றார். இவர் மீது வருமானத்திற்கு அதிகமாக சொத்து குவித்ததாக பரங்கிப்பேட்டை நீதிமன்றத்தில் வழக்கு நிலுவையில் உள்ளது. இவரின் அக்காள் மங்கையர்க்கரசி சிதம்பரம் நகராட்சியில் துணைத் தலைவராக இருந்தார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு அமைச்சர்கள்
பகுப்பு:திராவிட முன்னேற்றக் கழக அமைச்சர்கள்
பகுப்பு:கடலூர் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
என். கே. கே. பெரியசாமி

**என். கே. கே. பெரியசாமி (N. K. K. Periasamy) ** என்பவர் ஒரு தமிழக அரசியல்வாதியாவார். இவர் தமிழக கைத்தறித்துறை அமைச்சராக 1996 முதல் 2001வரை இருந்தவர். இவர்  தமிழக சட்டமன்றத்துக்கு ஈரோடு தொகுதியில் இருந்து தி.மு.க சார்பில் 1996 தேர்தலில் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:ஈரோடு மாவட்ட மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
இறக்காமம்

இலங்கைத் தீவின் கிழக்கு மாகாணத்திலுள்ள அம்பாறை மாவட்ட, சம்மாந்துறை தேர்தல் தொகுதியில் அமைந்துள்ள புராதன வரலாற்றைக் கொண்டதொரு ஊர் இறக்காமம்.

78.2 சதுர கிலோமீற்றர் நிலப்பரப்பு, 8.2 சதுர கிலோமீற்றர் நீர்ப்பரப்பு அடங்கலாக 84.3 சதுர கிலோமீற்றர் பரப்பளவைக் கொண்டுள்ளது. 2013 ஆம் ஆண்டிற்கான சனத்தொகை கணக்கெடுப்பின்படி இங்கு முஸ்லிம்கள் 15,476, சிங்களவர்கள் 997, தமிழர்கள் 346 பேர் வசிக்கின்றனர். இதில் தமிழ் மொழியைத் தாய்மொழியாகக் கொண்டவர்கள் 15,822 ஆகும்.

இறக்காமம் வடக்குத் திசையில் அம்பாறை நகரையும், கிழக்குப் புறமாக அக்கரைப்பற்று, அட்டாளைச்சேனை ஊர்களையும், மேற்கில் நீத்தைப் பிரதேசத்தையும், மேற்குத் திசையில் ஹிங்குறான என்னும் ஊரையும் எல்லைகளாகக் கொண்டிருக்கிறது.

78.2 சதுர கிலோமீற்றர் நிலப்பரப்பில் 5742 ஏக்கரில் நெல் சாகுபடியும், 2428 ஏக்கரில் கரும்பு சாகுபடியும் செய்யப்படுகின்றன. இங்கு விவசாயம் மட்டுமன்றி கூரை ஓடுகள், செங்கற்கள் மற்றும் சீமந்துக்கற்கள் ஆகியன உற்பத்தி செய்யப்படுகின்றன. இங்குள்ள நன்னீர் குளங்களில் 'இறக்காமம் வில்லுக்குளம்' 15,666 ஏக்கர் நீர்ப்பரப்பைக் கொண்டதாகவும், இலங்கையில் தூய நீரைக் கொண்டுள்ள இரண்டாவது குளமாகவும் உள்ளது. இறக்காமம் இலங்கையின் உலர் வலயத்தினுள் அடங்குவதால், சராசரி வெப்பநிலையாக 30&nbsp;°C உள்ளது. வடகீழ் பருவப் பெயர்ச்சிக் காற்றின் மூலம் ஒக்டோபர் மாதம் முதல் ஜனவரி மாதம் வரையிலான காலப்பகுதியில் கணிசமான அளவு மழைவீழ்ச்சி கிடைக்கிறது. சராசரி மழைவீழ்ச்சி 22&nbsp;mm ஆகும்.

### மேற்கோள்கள்

பகுப்பு:அம்பாறை மாவட்டத்தில் உள்ள ஊர்களும், நகரங்களும்
சூரஜ் மல்

**சூரஜ் மல்** (*Maharaja Suraj Mal*) (பிப்ரவரி 1707--25 திசம்பர் 1765)  அல்லது *சூரஜ் சிங்* என்பவர் இராசசுத்தானின் பரத்பூர் பகுதியை ஆட்சி செய்த அரசர் ஆவார். இவரை சாட் இன மக்களின் பிளேட்டோ என்றும் ஒடிசிஸ் என்றும் வரலாற்றாய்வாளர்கள் அழைக்கிறார்கள். 

தாஜ்மகாலின் நுழைவாயிலில் இருந்த இரண்டு வெள்ளிக் கதவுகள் களவாடப்பட்டதற்கும் அவை உருக்கப்பட்டதற்கும் சூரஜ் மல் காரணமாக இருந்தார்.

இந்திய நடுவணரசு அமைச்சராக இருந்த கே. நட்வர் சிங்  இவரைப் பற்றி ஒரு நூல் ஆங்கிலத்தில் எழுதியுள்ளார்.

## உசாத்துணை
*R.C.Majumdar, H.C.Raychaudhury, Kalikaranjan Datta: An Advanced History of India, fourth edition, 1978, , Page-5
*http://www.amazon.in/Maharaja-Suraj-Mal-1707-63-Times/dp/0049230727/ref=asap_bc?ie=UTF8
*http://www.sscnet.ucla.edu/southasia/Culture/Archit/TajM.html

பகுப்பு:இந்திய அரசர்கள்
பகுப்பு:1707 பிறப்புகள்
பகுப்பு:1763 இறப்புகள்
கே. நட்வர் சிங்

**கே. நட்வர் சிங்** (Kunwar Natwar Singh, 16 மே 1929 – 10 ஆகத்து 2024) இந்திய அரசியல்வாதி,  நடுவணரசு அமைச்சர், நூலாசிரியர் என அறியப் படுகிறார். அயலகத் துறையில் அதிகாரியாக 31 ஆண்டுகள் பணிசெய்துவிட்டு அரசியலுக்கு வந்தார்.

## அரசியல் வாழ்க்கை

1984 இல் காங்கிரசில் சேர்ந்து அரசியல் வாழ்க்கையைத் தொடங்கிய நட்வர் சிங், இராசசுத்தான் பரத்பூர் தொகுதியிலிருந்து தேர்ந்தெடுக்கப்பட்டு நாடாளுமன்ற உறுப்பினர் ஆனார். 1985 இல் இராசீவ் காந்தி தலைமையில் இரும்பு,  நிலக்கரி, சுரங்கத் துறை அமைச்சர் ஆனார்.  1986-89 ஆண்டுகளில் வெளியுறவுத் துறை அமைச்சராகப் பணிபுரிந்தார். கே.நட்வர் சிங் 1989 இல் மதுரா தொகுதியிலிருந்து போட்டியிட்டுத் தோற்றார். 1998 இல் பரத்பூர் தொகுதியிலிருந்து வெற்றி பெற்று தேர்ந்தெடுக்கப்பட்டார்.

நரசிம்மராவுடன் ஏற்பட்ட கருத்து வேறுபாட்டால் அர்ஜுன் சிங், நா. த. திவாரி ஆகியோருடன் இணைந்து அனைத்திந்திய இந்திரா காங்கிரசு என்னும் பெயரில் புதிய கட்சியைத் தோற்றுவித்தார்.

2002இல் இந்திய மாநிலங்களவை உறுப்பினர் ஆனார். மன்மோகன் சிங் அமைச்சரவையில் வெளியுறவுத்துறை அமைச்சர் ஆனார். ஊழல் புகாரை முன்னிட்டு அவர் நீக்கப்பட்டார்.

2008 இல் நட்வர் சிங் தம் மகனுடன் மாயாவதி தலைமையிலான பகுஜன் சமாஜ் கட்சியில் சேர்ந்தார். அந்த ஆண்டிலேயே கட்சியிலிருந்து வெளியேற்றப் பட்டார்.

## எழுதிய நூல்கள்
*Maharaja Suraj Mal 1707-63 His Life and Times
*My China Diary 1956-88
*Walking with Lions
*Curtain Raisers :Essays Reviews and letters
*One life is not enough (Autobiography)

## மேற்கோள்கள்

*http://www.firstpost.com/politics/10-things-need-know-k-natwar-singh-1643217.html

பகுப்பு:1929 பிறப்புகள்
பகுப்பு:2024 இறப்புகள்
பகுப்பு:இந்திய வெளியுறவுச் செயலாளர்கள்
பகுப்பு:8வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய அமைச்சர்கள்